Ταομάτι Γιούτα

Ο Ταομάτι Γιούτα (Taomati Iuta, 2 Μαΐου 1939 - 5 Ιουνίου 2016) ήταν πολιτικός του Κιριμπάτι."Hon. Taomati Iuta - Speaker of Parliament (2007-2011)" , Parliament of Kiribati Ανέλαβε Πρόεδρος του Κοινοβουλίου για την περίοδο 2011–2015. Υπηρέτησε στο αξίωμα του Αντιπροέδρου από το 1991 ως το 1994.

 Καριέρα 
Γεννήθηκε στο νησί Μπέρου. Φοίτησε στο κολέγιο του Λέιστερ στην Αγγλία όταν ακόμα η χώρα του ήταν βρετανικό έδαφος και είχε την ονομασία Νήσοι Γκίλμπερτ. Δίδαξε σε σχολείο της δευτεροβάθμιας εκπαίδευσης στα νησιά και το 1970 έγινε μέλος της Κυβέρνησης.

Το 1978 εξελέγη στο πρώτο Κοινοβούλιο της ιστορίας του νησιού και κατήλθε ως υποψήφιος για το αξίωμα του ανώτερου υπουργού. Επιλέχθηκε από το Κοινοβούλιο ως ένας από τους 4 υποψήφιους για να οδηγήσουν τη χώρα στην ανεξαρτησία. Ήρθε 4ος και τελευταίος με ποσοστό 8,1% των ψήφων, αν και στη γενέτειρά του απέσπασε το 66,8% των ψήφων. Νικητής και πρώτος Πρόεδρος των νησιών αναδείχθηκε ο Γερέμια Ταμπάι με 55,5%.Howard Van Trease, "From Colony to Independence", στο Howard Van Trease (ed.), Atoll Politics: The Republic of Kiribati, Macmillan Brown Centre for Pacific Studies, 1993, ISBN 0-9583300-0-X, pp.18-19

Ο Γιούτα εκλεγόταν στη Βουλή συνεχώς ως το 1998. Συγκεκριμένα κέρδισε την έδρα του Μπερού στις εκλογές των ετών 1978, 1979, 1982, 1987, 1991 και 1994. Κατά την περίοδο αυτή, υπηρέτησε ως μέλος του υπουργικού συμβουλίου μέχρι το 1994, επί προεδρίας του Ταμπάι και του Τεατάο Τεανάκι. Ανάμεσα στα αξιώματα που ανέλαβε ήταν εκείνα του υπουργού Ανάπτυξης και Φυσικών Πόρων, Βιομηχανίας και Εργασίας, Εμπορίου, Μεταφορών και Επικοινωνιών, αλλά και εκείνο του Οικονομικών και Σχεδιασμού. Το 1991 ήταν Αντιπρόεδρος και παρέμεινε στο αξίωμα αυτό για 3 χρόνια."Cabinet Ministers of the Republic of Kiribati" , Κοινοβούλιο του Κιριμπάτι"Kiribati: Tong looks good for another term" , Islands Business, 2007

Η θητεία του από το 1991 ως το 1994 ήταν και η τελευταία του στο Κοινοβούλιο.Alaima Talu, "Epilogue", in Howard Van Trease (ed.), Atoll Politics: The Republic of Kiribati, op.cit., p.353

Υπηρέτησε επίσης ως Πρόεδρος της Βουλής, αρχικά από τον Ιανουάριο ως τον Μάρτιο του 2003. Σημειώνεται ότι ο Πρόεδρος της Βουλής δεν εκλέγεται από το Κοινοβούλιο."Maneaba Ni Maungatabu: dernières élections", Inter-Parliamentary Union"Maneaba Ni Maungatabu: élections tenues en 2002", Inter-Parliamentary Union Τον Μάρτιο του 2003 έπειτα από πρόταση μομφής, έπεσε η κυβέρνηση του Τίτο και ανέλαβε νέος Πρόεδρος της Βουλής ο Ίτερα Τεανγκάνα. Μετά τη διεξαγωγή των εκλογών του 2007, ο Γιούτα ήταν ξανά υποψήφιος για την προεδρία της Βουλής και νίκησε τον αντίπαλό του, Μάρτιν Τοφίνγκα, πρώην υπουργό, με 26 ψήφους έναντι 20.

Τον Νοέμβριο του 2010 ο Γιούτα απηύθυνε ομιλία στη διάσκεψη για τις κλιματικές αλλαγές που έγινε στην Ταράουα."Search for common ground at Kiribati climate change talks", ABC Radio Australia, 10-11-2010

Τον Αύγουστο του 2011 έδωσε βαρυσήμαντη ομιλία  σε ειδική συνεδρίαση του Κοινοβουλίου για τις γυναίκες, λίγο πριν τις βουλευτικές εκλογές."Parliament training for women in Kiribati" , Pacific Islands Forum Secretariat, 5-8-2011 Ο ίδιος παρότρυνε τις γυναίκες να μετέχουν στις εκλογές."Kiribati speaker of parliament encourages women to run for parliament" , The Kiribati Independent, 12-8-2011

Παραπομπές

Κατηγορία:Αντιπρόεδροι του Κιριμπάτι